CELEX: 32016D2229
Language: fi
Date: 2016-12-09 00:00:00
Title: Komission täytäntöönpanopäätös (EU) 2016/2229, annettu 9 päivänä joulukuuta 2016, Kiinan kansantasavallasta peräisin olevan natriumglukonaatin tuontiin sovellettavia polkumyynnin vastaisia toimenpiteitä koskevan Euroopan parlamentin ja neuvoston asetuksen (EU) 2016/1036 11 artiklan 3 kohdan mukaisen osittaisen välivaiheen tarkastelun päättämisestä yhden kiinalaisen vientiä harjoittavan tuottajan, Shandong Kaisonin, osalta

10.12.2016   
            
            
               FI
            
            
               Euroopan unionin virallinen lehti
            
            
               L 336/40
            
         KOMISSION TÄYTÄNTÖÖNPANOPÄÄTÖS (EU) 2016/2229,
   annettu 9 päivänä joulukuuta 2016,
   Kiinan kansantasavallasta peräisin olevan natriumglukonaatin tuontiin sovellettavia polkumyynnin vastaisia toimenpiteitä koskevan Euroopan parlamentin ja neuvoston asetuksen (EU) 2016/1036 11 artiklan 3 kohdan mukaisen osittaisen välivaiheen tarkastelun päättämisestä yhden kiinalaisen vientiä harjoittavan tuottajan, Shandong Kaisonin, osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 9 artiklan 1 kohdan,
   sekä katsoo seuraavaa:
   1.   MENETTELY
   
   1.1   Voimassa olevat toimenpiteet
   
   
               (1)
            
            
               Neuvoston täytäntöönpanoasetuksella (EU) N:o 965/2010 (2) asetettiin tuontia koskeva lopullinen polkumyyntitulli Kiinan kansantasavallasta peräisin olevalle kuivalle natriumglukonaatille, jonka Customs Union and Statistics (CUS) -numero on 0023277–9, jonka Chemical Abstracts Service (CAS) -numero on 527-07-1 ja joka luokitellaan nykyisin CN-koodiin ex 2918 16 00 (Taric-koodi 2918160010).
            
         1.2   Tarkastelupyyntö
   
   
               (2)
            
            
               Komissio vastaanotti neuvoston asetuksen (EY) N:o 1225/2009 (3) 11 artiklan 3 kohdan mukaista osittaista välivaiheen tarkastelua koskevan pyynnön yrityksiltä Jungbunzlauer SA ja Roquette Italia SpA, jäljempänä ’pyynnön esittäjät’. Pyyntö oli rajattu koskemaan polkumyynnin tarkastelua yhden Kiinan kansantasavallasta, jäljempänä ’Kiina’, peräisin olevan vientiä harjoittavan tuottajan, Shandong Kaisonin, osalta.
            
         1.3   Tarkastelun vireillepano
   
   
               (3)
            
            
               Pääteltyään, että pyynnössä esitettiin riittävä alustava näyttö osittaisen välivaiheen tarkastelun käynnistämiseksi, ja tiedotettuaan asiasta jäsenvaltioille komissio ilmoitti vireillepanoilmoituksella (4), joka julkaistiin Euroopan unionin virallisessa lehdessä19 päivänä helmikuuta 2016, panevansa vireille polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun asetuksen (EY) N:o 1225/2009 11 artiklan 3 kohdan mukaisen osittaisen välivaiheen tarkastelun, joka rajoittuu koskemaan polkumyyntiä yrityksen Shandong Kaison osalta.
            
         2.   PYYNNÖN PERUUTTAMINEN JA MENETTELYN PÄÄTTÄMINEN
   
   
               (4)
            
            
               Pyynnön esittäjät peruuttivat tarkastelupyyntönsä 22 päivänä syyskuuta 2016 päivätyllä komissiolle osoitetulla kirjeellä.
            
         
               (5)
            
            
               Perusasetuksen 9 artiklan 1 kohdan mukaisesti menettely voidaan päättää, jos pyyntö peruutetaan, paitsi jos päättäminen ei olisi unionin edun mukaista.
            
         
               (6)
            
            
               Tutkimuksessa ei ole tullut esiin näkökohtia, jotka olisivat osoittaneet, että päättäminen olisi vastoin unionin etua. Näin ollen komissio katsoo, että tämä tutkimus olisi päätettävä. Asianomaisille osapuolille ilmoitettiin asiasta, ja niille annettiin mahdollisuus esittää huomautuksensa. Huomautuksia ei kuitenkaan saatu.
            
         
               (7)
            
            
               Komissio päättelee näin ollen, että Kiinasta peräisin olevan natriumglukonaatin tuontia koskeva osittainen välivaiheen tarkastelu olisi päätettävä.
            
         
               (8)
            
            
               Tämä päätös on perusasetuksen 15 artiklan 1 kohdalla perustetun komitean lausunnon mukainen,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätetään Kiinan kansantasavallasta peräisin olevan natriumglukonaatin tuontiin sovellettavia polkumyynnin vastaisia toimenpiteitä koskeva osittainen välivaiheen tarkastelu muuttamatta voimassa olevan polkumyyntitoimenpiteen tasoa.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 9 päivänä joulukuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 30.6.2016, s. 21.
   
      (2)  Neuvoston täytäntöönpanoasetus (EY) N:o 965/2010, annettu 25 päivänä lokakuuta 2010, lopullisen polkumyyntitullin käyttöönotosta Kiinan kansantasavallasta peräisin olevan natriumglukonaatin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 282, 28.10.2010, s. 24).
   
      (3)  Neuvoston asetus (EY) N:o 1225/2009, annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EUVL L 343, 22.12.2009, s. 51). Tämä asetus on kodifioitu perusasetuksella.
   
      (4)  Ilmoitus Kiinan kansantasavallasta peräisin olevan natriumglukonaatin tuontiin sovellettavia polkumyynnin vastaisia toimenpiteitä koskevan osittaisen välivaiheen tarkastelun vireillepanosta yhden kiinalaisen vientiä harjoittavan tuottajan, Shandong Kaisonin, osalta (EUVL C 64, 19.2.2016, s. 4).